CELEX: 32007D0118
Language: fi
Date: 2007-02-16 00:00:00
Title: 2007/118/EY: Komission päätös, tehty 16 päivänä helmikuuta 2007 , vaihtoehtoista tunnistusmerkintää koskevista yksityiskohtaisista säännöistä neuvoston direktiivin 2002/99/EY mukaisesti (tiedoksiannettu numerolla K(2007) 422) (ETA:n kannalta merkityksellinen teksti )

20.2.2007   
            
            
               FI
            
            
               Euroopan unionin virallinen lehti
            
            
               L 51/19
            
         
      KOMISSION PÄÄTÖS,
   tehty 16 päivänä helmikuuta 2007,
   vaihtoehtoista tunnistusmerkintää koskevista yksityiskohtaisista säännöistä neuvoston direktiivin 2002/99/EY mukaisesti
   (tiedoksiannettu numerolla K(2007) 422)
   (ETA:n kannalta merkityksellinen teksti)
   (2007/118/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 4 artiklan 1 kohdan toisen alakohdan,
   ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (2) ja erityisesti sen 23 artiklan 1 kohdan g alakohdan,
   sekä katsoo seuraavaa:
   
               (1)
            
            
               Direktiivillä 2002/99/EY säädetään edellytyksistä sen varmistamiseksi, ettei yhteisössä aiheudu missään eläinperäisten tuotteiden tuotanto-, jalostus- tai jakeluvaiheessa eläimiin tarttuvien tautien leviämistä. Tätä varten siinä luetellaan eri tauteihin liittyvät käsittelyt taudinaiheuttajien inaktivoimiseksi ja ennen kaikkea säädetään kyseisten rajoituksenalaisten tuotteiden erityisestä merkitsemisestä.
            
         
               (2)
            
            
               Direktiivillä säädetään kuitenkin myös mahdollisuudesta säätää erityisiä sääntöjä sen soveltamiseksi, muun muassa erityisestä tunnistusmerkinnästä, joka tarvitaan lihalle, jota ei saa saattaa markkinoille eläinten terveyttä koskevien syiden vuoksi.
            
         
               (3)
            
            
               Direktiivissä 2005/94/EY ja erityisesti sen 23 artiklan 1 kohdan g alakohdassa säädetään, että suojavyöhykkeillä sijaitsevilta tiloilta peräisin olevaa siipikarjan lihaa ei saa laskea yhteisön sisäiseen tai kansainväliseen kauppaan. Tästä syystä kyseisessä lihassa on, jollei toisin päätetä, oltava direktiivin 2002/99/EY liitteessä II säädetty merkki.
            
         
               (4)
            
            
               Yhteisön toimenpiteistä Newcastlen taudin torjumiseksi 14 päivänä heinäkuuta 1992 annetussa neuvoston direktiivissä 92/66/ETY (3) ja erityisesti sen 9 artiklan 2 kohdan f alakohdan i alakohdassa ja 4 kohdan c alakohdassa säädetään, että suoja- tai valvontavyöhykkeiltä peräisin olevasta siipikarjasta saatua lihaa ei saa päästää yhteisön sisäiseen kauppaan ja että siinä on oltava direktiivin 2002/99/EY liitteessä II säädettyä erityistä tunnistusmerkintää vastaava merkki.
            
         
               (5)
            
            
               Eräät jäsenvaltiot ovat ilmoittaneet komissiolle, että alan toimijat ja asiakkaat ovat hyväksyneet huonosti kyseisen tunnistusmerkinnän. Sen vuoksi olisi aiheellista säätää vaihtoehtoisesta tunnistusmerkinnästä, jota jäsenvaltiot voivat päättää käyttää direktiivin 2002/99/EY liitteessä II säädetyn merkinnän asemesta. Valvonnan vuoksi on kuitenkin tärkeää, että jäsenvaltiot ilmoittavat komissiolle etukäteen päätöksestä käyttää vaihtoehtoista tunnistusmerkintää lintuinfluenssan tai Newcastlen taudin taudinpurkauksen ilmetessä.
            
         
               (6)
            
            
               Eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (4) säädetään, että tiettyyn eläimistä peräisin olevaan lihaan, joka on tarkoitus saattaa markkinoille, on merkittävä tunnistusmerkki.
            
         
               (7)
            
            
               Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymäjärjestelyistä sekä asetusten (EY) N:o 853/2004 ja (EY) N:o 854/2004 muuttamisesta 5 päivänä joulukuuta 2005 annetussa komission asetuksessa (EY) N:o 2076/2005 (5) säädetään kansallisten tunnistusmerkintöjen väliaikaisesta käytöstä ihmisravinnoksi tarkoitetuissa eläinperäisissä tuotteissa, joita saa saattaa ainoastaan sen jäsenvaltion markkinoille, jossa ne on valmistettu.
            
         
               (8)
            
            
               Tässä päätöksessä säädetyn vaihtoehtoisen tunnistusmerkinnän olisi oltava selkeästi erotettavissa muista siipikarjanlihaan asetusten (EY) N:o 853/2004 tai (EY) N:o 2076/2005 mukaisesti merkittävistä tunnistusmerkinnöistä.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Vaihtoehtoinen tunnistusmerkintä
   1.   Tämän päätöksen 2 artiklan soveltamiseksi jäsenvaltiot voivat päättää käyttää tämän päätöksen liitteessä esitettyä tunnistusmerkintää (”vaihtoehtoinen tunnistusmerkintä”) direktiivin 2002/99/EY liitteessä II esitetyn erityisen tunnistusmerkinnän asemesta.
   2.   Jäsenvaltioiden, jotka päättävät käyttää vaihtoehtoista tunnistusmerkintää, on ilmoitettava tästä komissiolle elintarvikeketjua ja eläinten terveyttä käsittelevässä pysyvässä komiteassa.
   2 artikla
   Kansallisille markkinoille rajatun siipikarjan ja tarhattujen riistalintujen lihan merkitseminen
   Siipikarjan tai tarhattujen riistalintujen liha, mukaan luettuina jauhettu liha, mekaanisesti erotettu liha, raakalihavalmisteet ja/tai lihavalmisteet, joka ei täytä direktiivin 2002/99/EY 3 artiklassa säädettyjä vaatimuksia ja on sen vuoksi rajattu kyseisen jäsenvaltion kansallisille markkinoille direktiivin 2005/94/EY 23 artiklan 1 kohdan g alakohdan tai direktiivin 92/66/ETY 9 artiklan 2 kohdan f alakohdan i alakohdan ja 4 kohdan c alakohdan mukaisesti, voidaan merkitä
   
               a)
            
            
               vaihtoehtoisella tunnistusmerkinnällä, tai
            
         
               b)
            
            
               kansallisella merkinnällä, jos kyseiset tuotteet on tuotettu asetuksen (EY) N:o 2076/2005 4 artiklan mukaisissa laitoksissa.
            
         3 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä helmikuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 18, 23.1.2003, s. 11.
   
      (2)  EUVL L 10, 14.1.2006, s. 16.
   
      (3)  EYVL L 260, 5.9.1992, s. 1. Direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352).
   
      (4)  EUVL L 139, 30.4.2004, s. 55; oikaisu EUVL L 226, 25.6.2004, s. 22. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      (5)  EUVL L 338, 22.12.2005, s. 83. Asetus sellaisena kuin se on muutettuna asetuksella (EY) N:o 1666/2006 (EUVL L 320, 18.11.2006, s. 47).
   
      LIITE
      Päätöksen 1 artiklan 1 kohdassa säädettyä tunnistusmerkintää on käytettävä seuraavien mittojen mukaisena tai asianmukaisessa suhteessa siten, että tietojen luettavuus säilyy.
      
         Mitat:
      
      
                  XY (1)= 8 mm
                  1234 (2)= 11 mm
                  Ulkohalkaisija leveyssuunnassa= vähintään 30 mm
                  Nelikulmion viivan paksuus= 3 mm
               
               
                  
                     
               
            
         (1)  Asetuksen (EY) N:o 853/2004 liitteessä II olevan I jakson B osan 6 kohdassa vahvistettu asianmukainen maakoodi.
      
         (2)  Asetuksen (EY) N:o 853/2004 liitteessä II olevan I jakson B osan 7 kohdassa tarkoitettu laitoksen hyväksymisnumero.